Diari Oficial de la Generalitat Valenciana


Sumari del DOGV 9466, del 09-11-2022 (2022/10318)

Extracte de la Resolució de 4 de novembre de 2022, de la Conselleria d'Innovació, Universitats, Ciència i Societat Digital, per la qual es convoquen, per al curs 2022-2023, les ajudes complementàries a les beques per a l'activitat de mobilitat d'estudiants per estudis del programa «ERASMUS+», corresponents a entitats d'educació superior de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9466

Data del DOGV
:   09-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10146


Data del document
:   04-11-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

Extracte de la Resolució de 4 de novembre de 2022, de la Conselleria d'Innovació, Universitats, Ciència i Societat Digital, per la qual es convoquen, per al curs 2022-2023, les ajudes complementàries a les beques per a l'activitat de mobilitat d'estudiants per estudis del programa «ERASMUS+», corresponents a entitats d'educació superior de la Comunitat Valenciana. [2022/10231]  
  
  
BDNS (identif.): 657327.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/657327  
  
Primer. Persones beneficiàries  
Podran ser persones beneficiàries de les ajudes per a l'activitat de mobilitat d'estudiants per estudis, del programa «ERASMUS+», l'alumnat matriculat en les universitats que integren el Sistema Universitari Valencià, a les quals fa referència l'article 2 de la Llei 4/2007, de 9 de febrer, de coordinació del Sistema Universitari Valencià, i dels centres adscrits i l'alumnat matriculat en ensenyaments artístics superiors dels centres adscrits a l'Institut Superior d'Ensenyaments Artístics de la Comunitat Valenciana.  
  
Segon. Objecte  
Convocar, per al curs 2022-2023, les ajudes complementàries a les beques per a l'activitat de mobilitat d'estudiants per estudis del programa «ERASMUS+», corresponents a entitats d'educació superior de la Comunitat Valenciana.  
  
Tercer. Bases reguladores  
Ordre 13/2022, 29 de setembre, de la Conselleria d'Innovació, Universitats, Ciència i Societat Digital, per la qual s'estableixen les bases reguladores de les convocatòries d'ajudes complementàries a les beques per a l'activitat de mobilitat d'estudiants per estudis del programa «ERASMUS+», corresponents a entitats d'educació superior de la Comunitat Valenciana (DOGV 9444, 07.10.2022), el text complet del qual pot consultar-se en la següent adreça:  
http://innova.gva.es/es/web/universidad/ayudas-y-becas  
  
Quart. Quantia  
Es destina un import global màxim de 600.000 euros (sis-cents mil euros).  
  
Cinqué. Termini de presentació de sol·licituds  
1. Les entitats sol·licitants presentaran les sol·licituds en el termini de 15 dies comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
2. Les sol·licituds es presentaran telemàticament a través del procediment establit en la corresponent instrucció elaborada per la direcció general competent en matèria d'universitats.  
3. Les entitats sol·licitants que no reunisquen els requisits establits en la present resolució o no aporten la documentació prevista en l'article anterior, seran requerides telemàticament per a la seua esmena o perquè acompanyen els documents preceptius, en el termini de 10 dies, amb indicació que si no ho feren, se'ls tindrà per desistides de la petició, d'acord amb el que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, prèvia resolució dictada en els termes previstos en l'article 21 de la llei esmentada.  
  
Alacant, 4 de novembre de 2022.- La consellera d'Innovació, Universitats, Ciència i Societat Digital: Josefina Bueno Alonso.